EkBass/fiwiki-20250220-pages-articles huggingface dataset:
Motorola 56000

Motorola 56000 on Motorolan kehittämä sarja digitaalisia signaaliprosessoreja (DSP) signaalinkäsittelyä varten, julkaistu vuonna 1986.The Motorola DSP56000 Digital Signal Processor IEEE24-BIT. DIGITAL SIGNAL PROCESSOR. FAMILY == Historia == Motorola aloitti 1980-luvun puolivälissä DSP-kehityksen ja kysyi muun muassa audiolaitteiden valmistaja Peaveyltä mitä nämä haluaisivat. Motorola 56000 oli 24-bittinen prosessori, jossa oli noin . 24-bittiä valittiin ideaalisena audionäytteistykseen tuolloin. 56001 on identtinen 56000:n kanssa lukuun ottamatta siinä olevaa RAM-muistia. 56000-sarjaa valmistettiin vuoteen 2012 saakka, jolloin Freescale Semiconductor lopetti sen erillisenä tuotteena. Suoritinta valmistetaan edelleen muihin tuotteisiin integroituna. 96002 perustui 56000-sarjalle ja ohjelmistot olivat lähdekooditasolla yhteensopiva. == Tekniikka == Prosessori käyttää muokattua Harvardin arkkitehtuuria, jossa on kolme muistiavaruutta ja -väylää. 56000-sarja käyttää kiinteädesimaalista aritmetiikkaa liukulukulaskennan sijaan. Liukulukulaskenta on haastavampaa ja vaatii enemmän suorituskykyä kuin kiinteädesimaalinen. == Käyttökohteet == Prosessoria käytettiin tietokoneissa kuten NeXT, Atari Falcon (56001)atariforge.org – Atari Falcon030 Schematic Rev A , 1992-06-28 ja SGI Indigo työasemissa. Prosessori on nopea esimerkiksi FFT suorituksessa, joka on signaalinkäsittelyssä yleinen algoritmi. Käyttökohteita ovat tyypillisesti äänentoistolaitteet, kommunikaatiolaitteet, tutkajärjestelmät ja sulautetut järjestelmät. == Mallit == * 56000-sarja, 24-bit ** 56000, 10.25-MIPS suorituskyky ** 56001 ** 56002 ** 56004 * 56100-sarja, 16-bitDSP56100 16-BIT DIGITAL SIGNAL PROCESSOR FAMILY MANUAL ** 56156 ** 56166 * 56300-sarjaApplication Optimization for the DSP56300/DSP56600 Digital Signal Processors * 56600-sarja * 56800-sarjaDSP56800 Family Manual == Katso myös == * Fixed-point arithmetic == Lähteet == Luokka:Motorolan suorittimet Luokka:Digitaaliset signaaliprosessorit
Metyyliarsonihappo

Metyyliarsonihappo (CH5AsO3) on arsonihappoihin kuuluva orgaaninen arseeniyhdiste. Yhdistettä ja sen suoloja käytetään tai on käytetty rikkaruohomyrkkynä. ==Ominaisuudet ja käyttö== Huoneenlämpötilassa metyyliarsonihappo on väritöntä kiteistä ainetta. Yhdiste liukenee hyvin veteen ja veden lisäksi etanoliin ja dietyylieetteriin. Metyyliarsonihappo on heikko kaksiarvoinen happo ja sen pKa-arvot ovat pKa1 4,1 ja pKa2 9,1. Metyyliarsonihapon herbisidiset vaikutukset johtuvat siitä, että se häiritsee kasvien oksidatiivista fosforylaatiota. Ihmisellä yhdiste ärsyttää ihoa, silmiä ja hengitysteitä. Sille altistumisesta oireina voivat olla yskä ja kurkkukipu, huonovointisuus, vatsakivut ja ripuli. Metyyliarsonihappo on karsinogeenista. Viitattu 8.1.2017. Metyyliarsonihappoa ja sen suoloja on käytetty rikkaruohomyrkkyinä erityisesti nurmikoilla. Yhdiste ei ole rekisteröity tähän käyttöön EU:n alueella eikä Yhdysvalloissa Kaliforniaa lukuun ottamatta. ==Lähteet== Luokka:Arseeniyhdisteet Luokka:Kasvintorjunta- aineet
Protolab PMPV 6×6

PMPV 6X6, myös MiSu (miinasuojattu) on suomalaisen Protolabin valmistama miehistönkuljetusajoneuvo. Ajoneuvossa on pitkä keula ja matala tuulilasi, jotka huonontavat näkyvyyttä ohjaamosta. Ajoneuvosta löytyy kuitenkin kamerajärjestelmä, jonka avulla kuljettaja näkee ohjaamossa sijaitsevien monitorien kautta ajoneuvon ympärille. Auton suojana on Protolabin kehittämä kennorakenne, joka on valmistettu kolmesta eri teräksestä. Luotisuojaukseen käytetään kotimaista exote-materiaalia. Lainaus: "Miinasuojauksen materiaalina käytetään tähän tarkoitukseen valmistettua SSAB:n erikoisterästä. Ballistisessa suojauksessa hyödynnetään kotimaassa kehitettyjä Exote -materiaaleja." Lainaus: "Ohjaamo- ja miehistötilan suojaus perustuu miinaräjähdysten osalta alustan älykkääseen kennorakenteeseen sekä teräspanssarointiin. Luoti- ja sirpalesuojaus perustuu puolestaan kotimaisiin Exote-metallikeraamikomposiitteihin, joilla saavutetaan erinomainen suojaustaso. Protolabin ratkaisut on kehitetty yhteistyössä Lappeenrannan teknillisen yliopiston kanssa." Lainaus: "PMPV:n proton kyljet näyttävät siilimäisiltä, sillä niissä on valmiina kiinnityspisteet lisäsuojalevyille. Exote oy:n VTT:n ja Puolustusvoimien tuella kehittämä metalli-keraami- pohjainen Exote-komposiittimateriaali tarjoaa suojaa myös panssaria läpäisevien luotien osumilta." == Tekniset tiedot == * Moottori: Cummins ISBe 6,7 l, 6-syl * Akselisto: Sisu Akselit * Teho: 285 hv * Vääntö: 970 Nm * Huippunopeus: 110 km/h tiellä * Vaihteisto: Allison kuusiportainen automaattivaihteisto, alennusvaihde maastokäyttöön * Paino: 14 000 kg (minimi) * Kantavuus: 10 000 kg (maksimi) == Lähteet == Luokka:Kuljetuspanssariajoneuvot
Nitrofenoli

Nitrofenoli viittaa kolmeen saman aineen isomeeriin: *m-Nitrofenoli *o-Nitrofenoli *p-Nitrofenoli
Fukomys damarensis

Fukomys damarensis on eteläisessä Afrikassa tavattava maamyyrärotta. ==Levinneisyys ja elinympäristö== Lajia tavaan Sambian ja Zimbabwen länsiosissa, Botswanassa, Keski- ja Pohjois-Namibiassa ja osissa Pohjois- Kappia Etelä-Afrikassa. Joidenkin vahvistamattomien tietojen mukaan sitä esiintyy myös Etelä-Angolassa. Sitä esiintyy puolikuivilla pensaikkoalueilla, savanneilla, sekä metsä- ja ruohoalueella. Laji suosii heikosti kehittyneitä maannoksia ja lujittumattomia alluviaalimaannoksia. Sen esiintymisalueet ovat tavallisesti vähäsateisia. ==Elintavat== Fukomys damarensis on päiväaktiivinen ja viettää suurimman osan ajastaan maan alla. Laji elää aitososiaalisissa yhteiskunnissa, joissa on tyypillisesti noin 16 yksilöä, mutta enimmillään jopa 41. Yhteiskuntaan kuuluu vain yksi lisääntyvä pari ja muu yhteiskunta muodostuu parin jälkeläisistä. Lisääntyvä pari tuottaa enimmillään neljä 1-6 poikasen kokoista pesuetta vuosittain. Lisääntyvän naaraan kuollessa yhteisö hajoaa. ==Uhat ja suojelu== Kansainvälinen luonnonsuojeluliitto on määritellyt lajin elinvoimaiseksi lajiksi. Sitä tavataan suurella alueella, kannat ovat suhteellisen suuria ja sillä ei ole selviä uhkia. Lajin esiintymisalueeseen kuuluu myös useita suojeltuja alueita. ==Lähteet== Luokka:Maamyyrärotat
Nokia 6

Nokia 6 on suomalaisen HMD Globalin tammikuussa 2017 esittelemä älypuhelin, joka perustuu Android-käyttöjärjestelmälle. Puhelin on yrityksen ensimmäinen Nokia-merkkinen älypuhelin ja se tuli ensiksi myyntiin vain Kiinassa. Kiinan hinnaksi ilmoitetaan 1 699 juania eli noin 230 euroa. 2017 Mobile World Congress -tapahtumassa esiteltiin myös erikoisversio "pianomusta" Nokia 6 -puhelimesta. Perusmallin hinnaksi tulee Euroopassa 249 euroa ja Arte Black -erikoisversion hinta paljastetaan myöhemmin. == Ominaisuudet == Puhelimessa on 5,5 tuuman HD-tasoinen LCD-kosketuskäyttö Gorilla Glass 3 -lasilla. Käyttöjärjestelmänä toimii Android 7.0 Nougat. Puhelimessa on kaksi kameraa; 16 megapikselin f/2.0-valovoimainen takakamera kaksois-LED-salamalla ja 8 megapikselin etukamera. Puhelimessa on kaksi SIM-korttipaikkaa. Puhelimen kotinäppäimessä on sormenjälkitunnistin, ja puhelinta valmistetaan viittä eri väriä: pianomusta, mattamusta, sininen, hopea ja kupari. == Arvioita == Io- tech raportoi puhelimen saaneen kehuja JerryRigEverything-tekemässä kestävyystestissä. == Nokia 6 (2018) == Tammikuussa 2018 HMD Global julkisti Nokia 6:stä uuden version. Puhelimessa on Qualcomm Snapdragon 630 -järjestelmäpiiri. Uusi Nokia 6 tukee taka- ja etukameran yhdistävää Dual- Sight -kuvaustilaa, jolla voi kuvata bothie-kuvia ja videoita. == Lähteet == 6 6 Luokka:Android-pohjaiset laitteet Luokka:Vuoden 2017 matkapuhelimet Luokka:Kosketusnäytölliset älypuhelimet
Bukit Gombakin metroasema

Bukit Gombak on Singaporen Mass Rapid Transit -metrojärjestelmän asema Bukit Batokin alueella Singaporen läntisellä suuralueella. Sitä käyttävät North South Linen junat. Se avattiin 10. maaliskuuta 1990. == Junat == Pääteasema Ensimmäinen juna Viimeinen juna ma – la su & yleinen vapaa joka päivä North South Line NS1 Jurong East 5:43 6:06 0:52 NS28 Marina South Pier 5:21 5:40 22:52 NS27 Marina Bay – – 22:58 NS19 Toa Payoh – – 23:33 NS16 Ang Mo Kio – – 0:22 == Lähteet == == Aiheesta muualla == * Bukit Batokin metroasema Singaporen liikennelaitoksen sivuilla Luokka:Mass Rapid Transitin asemat
Foreign Beggars

Foreign Beggars on englantilainen hip-hop ja dubstep -yhtye. Ryhmä koostuu neljästä artistista, jotka yksilöllisesti tunnetaan nimillä Orifice Vulgatron (MC), Metropolis (MC), DJ Nonames ja Dag Nabbit (tuottaja). Orifice Vulgatron ja Metropolis loivat Noisian kanssa sivuprojektin "I Am Legion". He julkaisivat yhteistyössä albumin "I Am Legion" 2. syyskuuta 2013. ==Historia== Orifice Vulgatron ja Dag Nabbit tapasivat Dubaissa soittaen metalli-, grunge- ja indiebändeissä 1993. He myöhemmin muodostivat Hip-hop musiikkia tekevän ryhmän 1996/1997 and pian alkoivat pitämään DnB ja Rave juhlia liikuntahalleissa ja palloiluhalleissa. Dag Nabbit muutti Norjaan vuonna 1998, Orifice Vulgatron muutti Lontooseen vuonna 1999, kummatkin jatkoivat tuottamista, ja esiintymistä. DJ Nonames tapasi Metropoliksen yliopistossa vuonna 2000. He pian liittyivät Hip-hop yhtyeeseen "Focused Few" ja alkoivat pitämään "varastobileitä". Orifice Vulgatron tutustui Nonamesiin DJ Gizrockin kautta, joka oli silloin osa Mixologists Crewiä. Orifice Vulgatron työsti ääniä ja valoja "The Wizard of Oz"ia varten, jossa Nonames teki soundia Technics 1210:llä ja Vestax 05:lla. 2002 vuoden lopussa Orifice Vulgatron ja Dag Nabbit päättivät julkaista Foreign Beggarsin heidän omalla merkillä Dented Recordsilla, ja alkoivat esiintymään ja äänittämään DJ Nonamesin, Metropoliksen ja beatboxerin Shlomon kanssa. ==Diskografia== ===Albumit=== *Asylum Speakers (2003, Dented) *Bukkake Ski Trip (2006, Dented) *Stray Point Agenda (2006, Dented) *Asylum Agenda (2008) *United Colours Of Beggattron (2009, Dented) *Beggattron Remixed (2010, Dented) *The Uprising (2012, mau5trap) *I Am Legion (Noisian kanssa) (2013, Division/OWSLA/Par Excellence) *48 (2017) *2 2 K A R M A (2018) *Matriachy (2019) ===Singlet ja EP:t=== *"Where Did the Sun Go?" (2002, Dented) *"Seasons Beatings" (2003, Dented) *"Hold On" / "Frosted Perspects" (2003, Dented) *Crypt Drawl (2005, Dented) *"Let Go" (2005, Dented) *"Slow Broiled Ilk" (2006, Dented) *"In It for a Minute" / "Black Hole Prophecies" (2007, Dented) *"Hit That G@$h" (vs. Rouge À Levres) (2008, Dented) *"Contact" (Noisian kanssa) (2009, Dented) *"Seven Figure Swagger" / "Don't Dhoow It" (2009, Dented) *"No Holds Barred" / "Get a Bit More" (2010, Never Say Die) *Beggattron Remixed EP 1 (2010, Dented) *Beggattron Remixed EP 2 (2010, Dented) *"Badman Riddim (Jump)" (Vato Gonzalesin kanssa) (2011, Ministry of Sound) *The Harder They Fall EP (2011, Never Say Die) *"Still Getting It" (2011, Never Say Die) *"Palm of My Hand" (2012, mau5trap) *"Flying To Mars" (2012, mau5trap) *"Anywhere" (2012, mau5trap) *"Apex" (2012, mau5trap) *Modus EP (2014, Par Excellence) *"The Bits" (feat. Asa & Sorrow) / "100 Standard" (feat. Fracture, Machinedrum ja Ocean Wisdom) (2016, Par Excellence) *"Toast" (feat. Alix Perez, Izzie Gibbs, Dizmack & SGT. Pokes) (2017, Foreign Beggars Live Ltd.) ==Aiheesta muualla== * Viralliset sivut Luokka:Brittiläiset hip hop -yhtyeet Luokka:Dubstep Luokka:Brittiläiset elektronisen musiikin yhtyeet
Élli Paspalá

Élli Paspalá (, s. 17. toukokuuta 1957 New York, Yhdysvallat) on kreikkalainen laulaja, joka on tehnyt yhteistyötä lukuisten artistien ja lauluntekijöiden, kuten Mános Chatzidákisin, Míkis Theodorákisin, María Farantoúrin, Dionýsis Savvópoulosin ja Níkos Xydákisin kanssa. Hänen ohjelmistonsa koostuu monenlaisista musiikillisista suunnista, kuten kansanmusiikista, kreikkalaisesta taidemusiikista, jazzista ja klassisesta musiikista. Paspalá syntyi Yhdysvalloissa New Yorkissa ja oli muun muassa sopraano Judith Ruskinin oppilaana Manhattan School of Musicissa. Hän muutti Ateenaan 1980-luvun alussa ja alkoi tehdä yhteistyötä Chatzidákisin kanssa. Paspalá on 1990-luvulta lähtien esiintynyt satunnaisesti naistriona yhdessä kreikkalaiskollegoidensa Farantoúrin ja Savína Giannátoun kanssa. Hän on tehnyt myös hyväntekeväisyystyötä muun muassa Greenpeacen ja Amnesty Internationalin kanssa. == Diskografia == * Sti lámpsi tou fengarioú (Στη λάμψη του φεγγαριού, 1988) * To nisí ton lotofágon (Το νησί των λωτοφάγων, 1990) * Living a lie (1993) * I Élli Paspalá sto Mégaro Mousikís (Η Έλλη Πασπαλά στο Mέγαρο Mουσικής, 1993, live) * Mousikí gia eikóna-góva stilétto (Μουσική για εικόνα- γόβα στιλέττο, 1994) * Gia ti synítheia tou érota (Για τη συνήθεια του έρωτα, 1997) * S’agapó (Σ’ αγαπώ, 1999) * Ftiná tsigára (Φτηνά τσιγάρα, 2000) * Trio (Zontaní ichográfisi apó tin Sfentóna) (Ζωντανή ηχογράφηση από την Σφεντόνα, 2001, live) * Se poio Theó na pistépso (Σε ποιο Θεό να πιστέψω, 2002) * O chorós ton ástron (Ο χορός των άστρων, 2007) == Aiheesta muualla == * Elli Paspala at discogs.com Luokka:Elävät henkilöt Luokka:Kreikkalaiset laulajat Luokka:Vuonna 1957 syntyneet
Maria del Mar Bonet

Maria del Mar Bonet i Verdaguer (s. 27. huhtikuuta 1947 Palma de Mallorca, Baleaarit, Espanja) on katalaaniksi laulava espanjalainen laulaja. Hän nauttii suosiota kotimaansa lisäksi etenkin Ranskassa, Yhdysvalloissa ja Latinalaisessa Amerikassa. == Diskografia == *Maria del Mar Bonet (Maria del Mar Bonet) 1969 *Maria del Mar Bonet (Maria del Mar Bonet) 1971 *Maria del Mar Bonet (Maria del Mar Bonet) 1974 *A l'Olympia (Maria del Mar Bonet) 1975 *Cançons de festa (Maria del Mar Bonet) 1976 *Alenar (Maria del Mar Bonet) 1977 *Saba de terrer (Maria del Mar Bonet) 1979 *Quico-Maria del Mar (Maria del Mar Bonet + Francesc Pi de la Serra) 1979 *Sempre (Maria del Mar Bonet) 1981 *L'àguila negra (Maria del Mar Bonet) 1981 *Jardí tancat (Maria del Mar Bonet) 1981 *Breviari d'amor (Maria del Mar Bonet) 1982 *Cançons de la nostra mediterrània (Maria del Mar Bonet + Al Tall) 1982 *Anells d'aigua (Maria del Mar Bonet) 1985 *Gavines i dragons (Maria del Mar Bonet) 1987 *Ben a prop (Maria del Mar Bonet + Manel Camp) 1989 *Bon viatge faci la cadernera (Maria del Mar Bonet) 1990 *Coreografies (Maria del Mar Bonet) 1990 *El·las (Maria del Mar Bonet) 1993 *Salmaia (Maria del Mar Bonet) 1995 *Primeres cançons (Maria del Mar Bonet) 1997 *El cor del temps (Maria del Mar Bonet) 1997 *Cavall de foc (Maria del Mar Bonet) 1999 *Raixa (Maria del Mar Bonet) 2001 *Cants d'Abelone (Maria del Mar Bonet + Rafael Subirachs) 2001 *Collita pròpia (Maria del Mar Bonet) 2003 *Amic, amat (Maria del Mar Bonet) 2004 *Terra Secreta (Maria del Mar Bonet) 2007 *Bellver (Maria del Mar Bonet) 2010 *Blaus de l'ànima, més de 20 anys ben a prop (Maria del Mar Bonet + Manel Camp) 2011 == Aiheesta muualla == * Virallinen kotisivu Luokka:Vuonna 1947 syntyneet Luokka:Espanjalaiset laulajat Luokka:Elävät henkilöt
VerVera

VerVera on venäläisen pop-laulaja Vera Brežnevan albumi, joka julkaistiin 28. huhtikuuta 2015. == Kappaleet == # Доброе утро # Хороший день # Девочка моя # 4 времени # Бессонница # Реальная жизнь # Мамочка # Luna # Любовь на расстоянии # Feel # Скажи # Каждый хочет быть счастливым # Дом # Оттепель == Arvostelut == * InterMedia == Lähteet == Luokka:Venäläiset popalbumit Luokka:Vuoden 2015 albumit
Nokia 150

Nokia 150 on suomalaisen HMD Globalin joulukuussa 2016 esittelemä ja tammikuussa 2017 julkaisema matkapuhelin. Puhelimesta on kaksi versiota. Toisessa versiossa on yksi SIM-korttipaikka ja Dual SIM -versiossa kaksi SIM- korttipaikaa. Molemmissa versioissa on 2,4 tuuman LCD-näyttö, VGA-kamera salamavalolla, microSD-korttipaikka, Series 30+-käyttöjärjestelmä ja 1 020 milliampeeritunnin akku. Yhden SIM-korttipaikan version valmiusaika on 31 vuorokautta ja kahden SIM-korttipaikan valmiusaika 25 vuorokautta. == Nokia 150 (2020) == Nokia 150 on suomalaisen HMD Globalin 12. toukokuuta 2020 julkistama ja 29. toukokuuta julkaisema matkapuhelin. Puhelin eroaa vuonna 2017 julkaistusta puhelimesta muotoilullaan ja kahdella SIM-korttipaikallaan. == Lähteet == == Aiheesta muualla == * Nokia 150 Nokian sivuilla 150 Luokka:Vuoden 2016 matkapuhelimet Luokka:Series 30+ -pohjaiset laitteet
Samuli Voutila

Samuli Voutila (s. 5. syyskuuta 1989 Kuopio) on suomalainen perussuomalainen poliitikko ja yrittäjä. Hän on ollut Kuopion kaupunginvaltuutettu 2017–2020 ja Perussuomalaisten Nuorten puheenjohtaja 2017–2018. Samuli Voutila on toiminut Helsingin piirin puheenjohtajana (2024) ja Maanpuolustustiedotuksen suunnittelukunnan (MTS) tutkimusjaoston jäsenenä vaalikaudella 2019-2023. Lisäksi hän on suorittanut valtakunnallisen maanpuolustuskurssin 227 vuonna 2018. Joulukuussa 2024 Samuli nousi varavaltuutetuksi Helsingin kaupunginvaltuustoon. Hän on toiminut valtuustokauden 2021-2025 valtuustoryhmän sihteerinä. ==Elämä== Vuoden 2015 syyskokouksessa Voutila haastoi Perussuomalaisten Nuorten istuvan puheenjohtajan Sebastian Tynkkysen pyrkimällä nuorisojärjestön puheenjohtajaksi. Voutila hävisi äänestyksen, mutta hänet valittiin tehtävään seuraavalla yrityksellä marraskuussa 2016, kun Tynkkynen ei enää tavoitellut jatkokautta vuodelle 2017. Ennen Perussuomalaisten Nuorten puheenjohtajuutta Voutila toimi Kuopion seudun Perussuomalaiset ry:n puheenjohtajana. Vuoden 2017 kuntavaaleissa Voutila valittiin 421 äänellä Kuopion kaupunginvaltuustoon. Vuonna 2020 Voutila erosi kunnallisista ja maakunnallisista luottamustoimistaan, koska hän muutti Kuopiosta takaisin Helsinkiin. Perussuomalaisten Pohjois-Savon piiri nimesi Voutilan ehdokkaaksi vuoden 2019 eduskuntavaaleihin toukokuussa 2018. Savo- Karjalan vaalipiirissä ehdolla ollut Voutila sai vuoden 2019 vaaleissa 2 842 ääntä ja sai listalta viidenneksi eniten ääniä, mutta ei tullut valituksi Eduskuntaan. Heinäkuussa 2018 Voutila ilmoitti väistyvänsä Perussuomalaisten Nuorten puheenjohtajuudesta, eikä pyrkinyt jatkokaudelle marraskuun 2018 syyskokouksessa. Poliittinen ura Helsingissä Vuonna 2021 Voutila oli ehdolla Helsingissä kuntavaaleissa saaden 187 ääntä. Hän toimi vuonna 2021 Helsingin piirin varapuheenjohtajana ja aloitti valtuustoryhmän sihteerinä. Kuntavaalien jälkeen Voutila toimi HKL:n johtokunnan jäsenenä sekä Helsingin käräjäoikeuden lautamiehenä. Lisäksi hän on toiminut Helsingin kaupungin Digitalisaatiotoimikunnan jäsenenä. Joulukuussa 2024 Voutila nousi varavaltuutetuksi. Vuoden 2023 Helsingin piirin syyskokous valitsi Voutilan vuoden 2024 puheenjohtajaksi. Voutila ilmoitti syksyllä 2024, ettei hae jatkokautta piirin puheenjohtajana. Voutila on ehdolla kevään 2024 kuntavaaleissa Helsingissä. == Yksityiselämä == Koulutukseltaan Voutila on merkonomi ja hän on suorittanut myös yritysjohtamisen ja johtamisen erityisammattitutkinnon. Hän valmistui Suomen Liikemiesten Kauppaopistosta. Hänellä on useita yrityksiä, jotka auttavat asiakkaita myynnin ja turvallisuuden parissa. Voutila on aktiivinen reserviläinen ja on sotilasarvoltaan luutnantti. Hän on ortodoksi. Voutila on naimisissa ja hänellä on kaksi lasta. == Lähteet == == Aiheesta muualla == * Voutilan verkkosivusto Luokka:Perussuomalaisten Nuorten puheenjohtajat Luokka:Perussuomalaiset poliitikot Luokka:Kuopion kaupunginvaltuutetut Luokka:Suomalaiset yrittäjät Luokka:Vuonna 1989 syntyneet Luokka:Elävät henkilöt
Choa Chu Kangin asema

Choa Chu Kang on Singaporen Mass Rapid Transit -metrojärjestelmän asema Choa Chu Kangin alueella Singaporen läntisellä suuralueella. Sitä käyttävät North South Linen junat sekä Bukit Panjangin Light Rail Transit -pikaraitiotie. Se avattiin 10. maaliskuuta 1990. LRT-raitiotie alkoi kulkea asemalta 6. marraskuuta 1999. Choa Chu Kang on suunnitellun Jurong Region Linen pääteasema. == Junat == Pääteasema Ensimmäinen juna Viimeinen juna ma – la su & yleinen vapaa joka päivä North South Line NS1 Jurong East 5:40 6:03 0:49 NS28 Marina South Pier 5:25 5:44 22:55 NS27 Marina Bay – – 23:01 NS19 Toa Payoh – – 23:37 NS16 Ang Mo Kio – – 0:26 Bukit Panjangin LRT BP14 Ten Mile Junction 5:13 5:32 0:55 == Lähteet == == Aiheesta muualla == * Choa Chu Kangin asema Singaporen liikennelaitoksen sivuilla Luokka:Mass Rapid Transitin asemat
Adeje

Adeje on kaupunki ja kunta Kanariansaariin kuuluvan Teneriffan lounaisrannikolla. Adejen kuntakeskus sijaitsee rannikolta neljä kilometriä sisämaahan päin ja noin kahdeksan kilometrin päässä Los Cristianosin ja Playa de las Américasin matkailukylistä. Adejesta johtaa TF-1 moottoritie Teneriffan saaren pääkaupunkiin Santa Cruz de Tenerifeen (noin 80 km). Lähin kansainvälinen lentokenttä on Teneriffan eteläinen lentoasema (15 km). Costa Adeje on matkailukylä rannikolla Aronan kuntaan kuuluvien Playa de las Américasin ja Los Cristianos läheisyydessä. Muita Adejen kunnan matkailukyliä ovat Playa Paraiso, La Caleta, Playa Fañabe ja Callao Salvaje. Adejen talouselämä nojaa matkailuun, palveluihin ja maatalouteen. Adejessa sijaitsee suuri Siam Park -vesipuisto. Luokka:Teneriffa Luokka:Kanariansaarten kunnat
Elina Veistäjä

Elina Veistäjä (o.s. Snellman, 16. marraskuuta 1914 Helsinki – 3. maaliskuuta 1986 Helsinki) oli suomalainen partioaktiivi. Hän toimi 1957–1963 Suomen Partiotyttöjärjestön pääsihteerinä ja 1963–1969 taloudenhoitajana."Elina Veistäjä" teoksessa Eija Jämbäck: Naiset valistuksen virittäjinä. Konkordia- liitto viitattu 7.1.2017 s. 114–117 Veistäjä valmistui ekonomiksi Helsingin kauppakorkeakoulusta ja työskenteli leipätyönsä rinnalla monissa luottamustoimissa. Hän oli nuoresta lähtien aktiivinen partiolainen ja tuli sitä kautta Partiotyttöjärjestön pääsihteeriksi. Hän oli vuodesta 1979 Suomen Naisten Huoltosäätiön hallituksen puheenjohtaja ja Suomalaisen Konkordia- liiton rahastonhoitaja. Hän oli Helsingin evankelis-luterilaisen seurakuntayhtymän palveluksessa ennen kuin jäi eläkkeelle ja oli myös seurakunnallisissa luottamustehtävissä, muun muassa kirkkovaltuustossa vuodesta 1979. Hän toimi useissa naisjärjestöissä vuodesta 1930 alkaen. Hän kuoli yllättäen, ja tehtävät jäivät kesken. Veistäjän puoliso oli teatterihistorioitsija Verneri Veistäjä. ==Tunnustukset== * Suomen Leijonan Ritarimerkki * Vapaudenmitali 2. luokka * Talvisodan muistomitali * Jatkosodan muistomitali * Muistomitali inhimillisestä auliudesta (Pro Benignitate Humana) * Suomen Punaisen Ristin pronssinen ansiomitali == Lähteet == Luokka:Suomalaiset järjestöjohtajat Luokka:Suomalaiset partiolaiset Luokka:Vuonna 1914 syntyneet Luokka:Vuonna 1986 kuolleet
Yew Teen metroasema

Yew Tee on Singaporen Mass Rapid Transit -metrojärjestelmän asema Choa Chu Kangin alueella Singaporen läntisellä suuralueella. Sitä käyttävät North South Linen junat. Se avattiin 10. helmikuuta 1996 osana linjan Woodlandsin jatketta. == Junat == Pääteasema Ensimmäinen juna Viimeinen juna ma – la su & yleinen vapaa joka päivä North South Line NS1 Jurong East 5:37 6:00 0:46 NS28 Marina South Pier 5:27 5:46 22:58 NS27 Marina Bay – – 23:04 NS19 Toa Payoh – – 23:40 NS16 Ang Mo Kio – – 0:29 == Lähteet == == Aiheesta muualla == * Yew Teen metroasema Singaporen liikennelaitoksen sivuilla Luokka:Mass Rapid Transitin asemat
Reaaliaikainen käyttöjärjestelmä

Reaaliaikainen käyttöjärjestelmä (, RTOS) on käyttöjärjestelmätyyppi, joka noudattaa reaaliaikaisuuden vaatimuksia toiminnallisten vaatimuksien lisäksi. Reaaliaikainen käyttöjärjestelmän tavoitteisiin kuuluu aikarajan deterministinen noudattaminen. Vaatimukset voidaan jakaa kahteen kategoriaan: * pehmeä (soft real-time), palvelun laadun heikkeneminen kuten audiotoiston pätkiminen * kova (hard real-time), täysi epäonnistuminen kuten sydämentahdistimen epäonnistuminen Lisäksi toisinaan käytetään termiä jämäkkä (firm real-time) kun seuraukset eivät ole katastrofaalisia, mutta tulokset eivät ole toivottuja kuten tehtaan tuotantolaadun heikkeneminen. Keskeinen suunnittelukohta on vaatimus vasteajan noudattamisesta: ajassa, jossa toiminnon on joko onnistuttava tai epäonnistuttava (deadline). Reaaliaikaisen järjestelmän ei tarvitse olla nopea, mutta sen on oltava luotettava ja reagoitava aina tietyn aikarajan sisällä. Reaaliaikaiset järjestelmät vaativat takeen (guarantee) vasteajasta: tavallinenkin järjestelmä voi toimia aikarajan sisällä mutta se ei välttämättä ole taattua. Esimerkkejä käyttökohteesta voivat olla Fly-by-wire järjestelmä ja lukkiutumattomat jarrut (ABS). == Toteutustapoja == Toteutustavat voidaan jakaa kahteen kategoriaan: * tapahtumapohjainen (event-driven) * aikajakava (time sharing, round-robin) Aikajakavajärjestelmä voi olla tasaisempi moniajon kannalta, mutta voi käyttää enemmän resursseja kuin tarpeen mikäli järjestelmä käyttää paljon aikaa odottamiseen. === Viestimekanismit === Asynkroninen viestien välitys ja käsittely on menetelmä, jota voidaan käyttää kun halutaan varmistaa että haluttu toiminto ei pysäytä tehtävän suorittamista. Menetelmä tarkoittaa usein erillisiä säikeitä eri tehtäville. === Synkronointi === Synkronointi reaaliaikaisten käyttöjärjestelmien yhteydessä tyypillisesti tarkoittaa hallittua jaetun muistiosion käsittelyä. Koska sovellukset ovat tässä käyttöympäristössä luotettuja niille sallitaan laitteistokeskeytyksien kytkeminen pois päältä suojatun alueen ajaksi. Tarkoitukseen on myös kehitetty lukottomia menetelmiä. === Osiointi === Tehtävät osioidaan kriittisestä vähemmän kriittiseen siten, että alemman kriittisyystason epäonnistuminen ei voi keskeyttää korkeamman kriittisyystason tehtäviä. Menetelmää käytetään ilmailun ohjelmistojen toteuttamisessa. Voidaan myös vaatia formaalia todistetta ohjelmakoodin oikeellisuudesta ja kaikkien syötteiden ja tilojen huomioimisesta toteutuksen toiminnassa. == Standardeja == Reaaliaikakäyttöjärjestelmiä koskevia standardeja: * POSIX, etenkin RT-POSIX -laajennus * OSEK/VDX, autoteollisuus * ARINC-APEX, ARINC 653, ilmailu * MICRO-ITRON, Industrial TRON, pienet sulautetut järjestelmät == Reaaliaikakäyttöjärjestelmiä == * iRMX * LynxOS * MQX * MicroC/OS * Nucleus RTOS * pSOS * QNX * RSX-11 * RTEMS * VAXELN * VxWorks == Katso myös == * TRON * DO-178B * Turvakriittinen järjestelmä * Jailhouse == Lähteet == == Aiheesta muualla == * The Open Group Base Specifications *
Mirja Huuhka

Mirja Elli Huuhka (o.s. Narinen;Kuka kukin on 1978, s. 256 Runeberg.org. 13\. marraskuuta 1916 Kymi – 8. marraskuuta 2005 Helsinki)Raili Malmberg: Erikoistoimittaja ahkeroi järjestötyössä – Yhteiskuntatieteiden kandidaatti Mirja Huuhka (maksullinen artikkeli) Helsingin Sanomat 28.11.2005. Viitattu 18.7.2018. oli suomalainen toimittaja, joka teki pitkän uran Kotilieden toimittajana ja toimitussihteerinä."Mirja Huuhka" teoksessa Eija Jämbäck: Naiset valistuksen virittäjinä. Konkordia-liitto viitattu 7.1.2017 s. 114–117 Hän kirjoitti lehteen vuosina 1942–1980, erikoisaloinaan puutarhanhoito, kodin rakennustyöt ja raha-asiat. Huuhka kirjoitti ylioppilaaksi Kotkan lyseosta vuonna 1935 ja valmistui yhteiskuntatieteiden kandidaatiksi Yhteiskunnallisesta korkeakoulusta vuonna 1939. Hän työskenteli toimittajana useissa itäsuomalaisissa maakuntalehdissä ennen siirtymistään Kotilieteen. Huuhka oli Suomalaisen Konkordia-liiton toimikunnan jäsen 39 vuotta, vuoteen 1988, ja kirjoitti liiton kolme ensimmäistä historiikkia. Hän oli liiton kunniajäsen. Lisäksi hän harrasti partiotoimintaa, kirjoitti partio-oppaita ja toimitti partiolehtiä. Mirja Huuhkan puoliso oli professori Kosti Huuhka. ==Teokset== * Partiotyttömme = Flickscouting i Finland = Our girl guides. toim. Mirja Huuhka Suomen partiotyttöjärjestön julkaisujaoston avustamana. Otava, 1952. * Suomen partioliike 1910-1960. historiaosan kirj. Osmo Vesikansa; toimituskunta: Mirja Huuhka ja muita. Porvoo: WSOY, 1960. * Konkordia-liitto naisten opiskelun toiminnan tukena vv. 1885–1960. toim. Mirja Huuhka. Helsinki: Konkordia-liitto, 1960. * Rakennettiin toivekoti. Porvoo; WS, 1968 * Suomalainen Konkordia-liitto naisten opiskelun tukena. Hki: (Konkordia-liitto), 1970. * Asmo Alho, Mika Waltari: Kieku ja Kaiku: Kotilieden sarjakuvakirja.; sarjojen valinta ja alkuteksti: Mirja Huuhka. Porvoo; WSOY, 1979 ISBN 951-0-09412-9. * Suomalainen konkordia-liitto naisten opiskelun tukena 1970–1979. Hki: Suomalainen konkordia-liitto, 1980 * 100 vuotta naisten opiskelun tukena: Konkordia-liitto 1885–1985. Hki: Suomalainen konkordia-liitto, 1985 ISBN 951-99618-8-7. * Työpaikkaruokailun uranuurtaja Työmaahuolto oy 1944–1978. historiikin kirj. Mirja Huuhka. Hki: Suomen naisten huoltosäätiö, 1987 * Mussalo: saaren elämää menneisyydestä nykypäivään. toim. Mirja Huuhka; julk.: Mussalon kotiseutuyhdistys. Kotka: Mussalon historiatoimikunta, 1988 ISBN 951-99929-9-5. * Kunto ja terveys ry: 1958-1988. Hki: Kunto ja terveys, 1988 * Kaarela: neliapila. kirjoittaja: Mirja Huuhka; toimituskunta: Rauni Aaltonen ja muita; julkaisijat: Kannelmäki-seura r.y., Helsingin kaupunginosayhdistysten liitto, Helsingin kaupunki. Helsinki: Helsingin kaupunki, 1990 – (Helsingin kaupunginosat.). – (Kannelmäki-seuran julkaisuja.). ISBN 951-772-086-6. *Viisi vuosikymmentä ja prologi: puutarhurin tyttären ja talonpojan pojan tarina. kertojina Mirja ja Kosti Huuhka. Helsinki: M. Huuhka: 1994 == Lähteet == Luokka:Suomalaiset toimittajat Luokka:Vuonna 1916 syntyneet Luokka:Vuonna 2005 kuolleet
Maija Pekkarinen

Maija Liisa Pekkarinen (20. toukokuuta 1915 Kuopio – 18. elokuuta 2018 Helsinki)Kuolinilmoitus, Helsingin Sanomat 9.9.2018 s. C 17 oli suomalainen professori. Hän oli Helsingin yliopiston ravitsemustieteen apulaisprofessori.Maatalousmetsätieteellinen tiedekunta, Helsingin yliopisto viitattu 9.1.2017 Pekkarinen oli Helsingin yliopiston ravitsemustieteen apulaisprofessori 1968–1981 ja hoiti professori Paavo Roineen sairastuttua tämän professorinvirkaa vuosina 1971–1977. Pekkarinen oli ennen professorinuraansa tekemässä maailmallakin huomiota herättäneitä kolmea laajaa tutkimusta suomalaisten ravitsemuksesta. Niistä ensimmäinen oli 1950-luvulla tehty tutkimus sydän- ja verisuonitautien syiden selvittämiseksi. Toinen oli niin sanottu sairaalatutkimus. Siinä tutkittiin ravinnon rasvojen laadun muuttamisen vaikutusta sydän- ja verisuonitauteihin Nikkilän ja Kellokosken sairaaloissa. Kolmas oli Kansaneläkelaitoksen niin sanottu autoklinikkatutkimus, jonka nimi oli Ruuankäyttö ja ravinnonsaanti Suomessa vuosina 1969–1972. Vuonna 1962 väitellyt Pekkarinen oli ensimmäinen Helsingin yliopistossa kotitalousaineissa (ravintokemia ja kodin taloustiede) väitellyt tohtori.Minna Canthin jalanjäljillä viitattu 8.1.2017 Aiheena oli Tutkimuksia maalaisväestön ravinnosta eräissä Itä- ja Länsi-Suomen pitäjissä”Maija Pekkarinen” teoksessa Eija Jämbäck: Naiset valistuksen virittäjinä. Konkordia- liitto viitattu 7.1.2017 s. 127–133. Hän oli Marttaliiton kunniajäsenMaija Pekkarinen. Marttaliitto viitattu 8.1.2017 Hän oli mukana Suomalaisen Konkordia-liiton toiminnassa 36 vuotta ja siitä 22 vuotta puheenjohtajana. Hän on myös liiton kunniajäsen. Hänen kunniakseen liitto on perustanut Maija Pekkarisen 100-vuotisjuhlarahaston ravitsemus- ja elintarviketieteiden alan tutkimuksen edistämistä varten.Konkordia-liitto: Lahjoitukset viitattu 8.1.2017 hän oli Kotitalousopettajien liiton kunniajäsen vuodesta 1979 ja Ravitsemusterapeuttien ja Kotitalouden Kandidaattien kunniajäsen. 99-vuotias Pekkarinen promovoitiin 6. kesäkuuta 2014 Helsingin yliopiston riemutohtoriksi. == Lähteet == == Aiheesta muualla == * Maija Pekkarisen muistokirjoitus Helsingin Sanomissa Luokka:Ravitsemustieteilijät Luokka:Helsingin yliopiston professorit Luokka:Suomalaiset professorit Luokka:Yli satavuotiaiksi eläneet suomalaiset Luokka:Kotitalouden edistäjät Luokka:Vuonna 1915 syntyneet Luokka:Vuonna 2018 kuolleet
Lemmetty (Vesilahti)

Lemmetty on Pirkanmaalla Vesilahden Linnamaalla sijaitseva järvi, joka kuuluu Kokemäenjoen vesistössä Vanajaveden–Pyhäjärven alueen Pyhäjärven alueeseen. Lemmetty on osa Naarvanjoen valuma-aluetta. == Maantietoa == Järvi on 750 metriä pitkä, 400 metriä leveä ja sen pinta-ala on 14 hehtaaria. Se sijaitsee korkeiden kallioisten mäkien välissä. Järveen laskee kaksi lyhyttä suo-ojaa etelästä. Järven laskuoja lähtee koillispäästä ja yhtyy heti suo-ojiin, joiden vedet on johdettu Havatojaan. Vesi vaihtuu järvessä valuma-alueen suppeudesta johtuen hitaasti ja veden laskennallinen viipymä järvessä on 2,5 vuotta. Järven rantaviivan pituus on 2,0 kilometriä. Vain järven pohjois- ja etelärannoilla on suota ja itärannoilla kalliopinta sijaitsee kahdessa kohdassa lähellä rantaa. Rantaan on rakennettu 15 vapa-ajan asuntoa, joille johtaa tiet Narvan ja Punkalaitumen yhdistävältä yhdystieltä 2986. == Vedenlaatu == Järven vedenlaatua on tutkittu vuosina 1978, 1989 ja 2002. Vedenväri on olematon, johtuen valuma-alueella olevan humuksen pienestä määrästä. Samalla kun vesi on kirkasta, saavutetaan näkösyvyydeksi 2,1–3,8 metriä. Veden happamuustaso on neutraali ja se on jopa kohonnut happosateiden vähennyttyä. Järven puskurikyky happamoitumista vastaan on tyydyttävä. Korkeiden kallioiden antama tuulensuoja ja järven syvyys yhdessä aiheuttavat sen, että lämpötilakerrostuminen ei aina purkaudu täysin kevään ja syksyn täyskierron aikana. Vaikka järven happitilanne on hyvä, saattaa alusveteen jäädä vanhaa vettä ja happikato pohjan lähellä voi johtua siitä. Hapettomuudesta johtuva sisäinen kuormitus ei kuitenkaan ehdi käynnistymään kuin nimeksi. Järven ravinnepitoisuudet ovat luonnontilaisen järven tasolla ja järvi luokitellaan karuksi järveksi. Järven virkistysluokka on erinomainen ja veden laatuluokka on myös erinomainen. Järven tila on pysynyt melko vakaana. == Historiaa == Vielä 1700-luvun alkupuolella Lemmetyn lähellä on kasvanut iso monihaarainen koivu, jossa kansanperinteen mukaan asui henkiolento Lemmes. Ihmiset toivat puulle uhrilahjoja, jotta heidän avioliittonsa olisivat onnellisia. Lemmetty on vuoden 1959 peruskartassa autio metsäjärvi, joka seuraavassa peruskartassa vuodelta 1980 on saanut koillispäähän tien. Tie haarautuu kulkemaan sekä järven länsi- että itäpuolelle. Rannoille on siihen mennessä rakennettu kuusi vapaa-ajan asuntoa. Vuonna 1993 julkaistussa kartassa asuntoja on jo 11 ja eteläpäähän on rakennetty uusi tie. == Lähteet == Luokka:Pyhäjärven alue (Tampere) Luokka:Vesilahden järvet
Freiburg im Breisgaun raitiotieliikenne

Freiburg im Breisgaun raitioliikenne on yksi Freiburg im Breisgaun julkisen liikenteen muodoista. == Historia == Kaupungin raitiotie avattiin loppuvuonna 1901. Raitiotien raideleveydeksi oli valittu poikkeuksellisesti 1000 millimetriä ahtaiden katujen takia. Linjastoa laajennettiin pian kolmella uudella linjalla, jonka myötä raitiotiestä tuli suosittu kulkumuoto: ensimmäisenä kokonaisena toimintavuotenaan 1902 raitioteillä matkusti yhteensä 3,26 miljoonaa matkustajaa. Nykyisin kaupungin raitiotieverkosto koostuu viidestä linjasta. Raitiovaunulinjastoa on laajennettu myös 2010-luvulla, jolloin valmistui linjan laajennus Zähringeniin. Lisäksi Freiburg on selvittänyt mahdollisuutta laajentaa verkostoa kaupungin messukeskukseen. == Lähteet == == Aiheesta muualla == *Virallinen kotisivu Luokka:Freiburg im Breisgau Luokka:Saksan raitiotieliikenne
Évry-Val-d’Essonnen yliopisto

thumb|Yliopiston kirjasto. Évry-Val-d'Essonnen yliopisto (ransk. Université d'Évry-Val-d'Essonne eli UEVE). Se sijaitsee Évryssa. Se perustettiin vuonna 1991. Yliopistossa on noin 10 000 opiskelijaa. Yliopisto on Université Paris- Saclay -yliopiston perustajajäseniä.Members and associates Évry- Val-d'Essonnen yliopisto on tunnettu muun muassa genomitutkimuksen alalla.L’université d’Évry ancre son identité dans la génomique == Lähteet == ==Aiheesta muualla== * Viralliset kotisivut Luokka:Ranskan yliopistot Luokka:Seulonnan keskeiset artikkelit
BMW 1-sarja (F20)

BMW F20 on BMW 1-sarjan toisen sukupolven malli, jota valmistettiin vuosina 2011–2019. Se korvasi edeltäneen E87-mallin ja seuraajaksi tuli F40. F20:n coupé- ja cabriolet-korimallit tunnetaan omana 2-sarjanaan (F22). == BMW 1-sarja (F20) 2011–2019 == Toisen sukupolven 1-sarjalainen esiteltiin syyskuussa 2011 Frankfurtin autonäyttelyssä viisiovisena hatchbackina. Malli kasvoi kokoa akseliväliltään, leveydeltään ja kokonaispituudeltaan. Kolmiovinen korimalli esiteltiin keväällä 2012. Vuoden 2012 Euro NCAP -kolaritestistä BMW F20 sai tulokseksi täydet viisi tähteä. Geneven autonäyttelyssä keväällä 2015 esiteltiin kevyen kasvojenkohotuksen kokenut malli, johon oli tehty muutoksia perän ja keulan alueella. == BMW M135i ja M140i == Ensimmäisenä esitelty 1-sarjan M-urheilumalli oli M135i, jossa on 3,0-litrainen (322 hv) kuusisylinterinen moottori. Vuonna 2016 esiteltiin myös suorituskykyisempi M140i, jonka moottorissa tehoa on 335 hevosvoimaa. Molemmat M-mallit sai halutessaan xDrive-nelivedolla varustettuna. == Lähteet == == Aiheesta muualla == 1-sarja (F20) Luokka:C-segmentin autot Luokka:2010-luvun autot
Mestari (vuoden 1979 elokuva)

Mestari (The Champ) on Franco Zeffirellin ohjaama yhdysvaltalainen urheilumelodraama vuodelta 1979. Elokuvan pääosissa ovat Jon Voight, Faye Dunaway ja Ricky Schroder. Sama Frances Marionin kirjoittama tarina on tehty elokuvaksi myös 1931, ohjaajana King Vidor. Tuolloin Marion palkittiin Oscarilla. Mestari oli Joan Blondellin viimeinen elokuva, joka tuli ensi- iltaansa hänen elinaikanaan. Blondell kuvasi samaan aikaan myös kahta muuta elokuvaa, jotka valmistuivat vasta hänen kuoltuaan. == Juoni == Entinen ammattinyrkkeilijä, nyt alkoholisoitunut hevosten hoitaja (Voight) on pienen pojan (Schroder) yksinhuoltaja. Pojan äiti (Dunaway) ilmestyy uudelleen kuvioihin ja alkaa rauhallinen taistelu huoltajuudesta. Mies päättää ryhdistäytyä ja palata uudelleen kehään. == Vastaanotto == Ricky Schroder palkittiin lapsiroolistaan Golden Globe -gaalassa, jossa myös Jon Voight oli ehdokkaana miespääosastaan. Dave Grusin oli elokuvan musiikista Oscar- ehdokkaana. Helsingin Sanomien Mikael Fränti kutsui Mestaria sen tv-esityksen alla 1987 laskelmoiduksi, pitkäveteiseksi, pitkitetyksi, tylsäksi ja äiteläksi nyyhkytarinaksi. ”Franco Zeffirelli on käsitellyt tarinaa kuin harkintakykynsä menettänyt silmäpuoli sentimentaalikko, jolle elokuva ja elämä ovat yhtä kyynelten virtaa. Näyttelijät saavat uida tuossa virrassa oman onnensa nojassa.”Video-oppaassa vuodelta 1994 Bello Romano moitti, etteivät Voight ja Dunaway ole uskottavia rooleissaan, mutta antoi elokuvalle kuitenkin kolme tähteä viidestä, mikä vastaa sanallista arviota ”hyvä”. == Lähteet == == Aiheesta muualla == * Luokka:Franco Zeffirellin ohjaamat elokuvat Luokka:Yhdysvaltalaiset draamaelokuvat Luokka:Vuoden 1979 yhdysvaltalaiset elokuvat Luokka:Melodraamat Luokka:Elokuvat kamppailulajeista Luokka:Metro- Goldwyn-Mayerin elokuvat
Kevätkurjenmiekka

Kevätkurjenmiekka (Iris reticulata) on kurjenmiekkoihin kuuluva monivuotinen kasvilaji. == Levinneisyys == Kevätkurjenmiekka kasvaa luontaisesti Aasiassa: Kaukasiassa, Turkissa, Irakissa, Iranissa ja Afganistanissa.United States Department of Agriculture (USDA), National Plant Germplasm System: Iris reticulata M. Bieb. Viitattu 8.1.2017. == Lähteet == Luokka:Kurjenmiekat
Terah

Terah () on Vanhan testamentin ensimmäisessä Mooseksen kirjassa esiintyvä henkilö, Abrahamin isä. ==Terah Raamatussa== Terah oli Nahorin poika ja Nooan jälkeläinen kymmenennessä sukupolvessa. Kun Terah oli 70-vuotias, hänelle syntyivät Nahor, Haran sekä Abram (myöhemmin Abraham), juutalaisuuden, kristinuskon ja islamin patriarkoista ensimmäinen. Terah eli Vanhan testamentin mukaan 205-vuotiaaksi ja kuoli sitten Harranissa.1\. Moos. 11:32 Samarialaisten Mooseksen kirjojen mukaan Terah eli 145-vuotiaaksi, minkä jälkeen Abram lähti Harranista.Genesis ==Lähteet== Luokka:Ensimmäisen Mooseksen kirjan henkilöt
Jääkurjenmiekka

Jääkurjenmiekka (Iris danfordiae) on kurjenmiekkoihin kuuluva monivuotinen kasvilaji. == Levinneisyys == Jääkurjenmiekka kasvaa luonnonvaraisena Turkissa.United States Department of Agriculture (USDA), National Plant Germplasm System: Iris danfordiae (Baker) Boiss. Viitattu 8.1.2017. == Lähteet == Luokka:Kurjenmiekat
Espanjankurjenmiekka

Espanjankurjenmiekka (Iris xiphium) on kurjenmiekkoihin kuuluva monivuotinen kasvilaji. == Levinneisyys == Espanjankurjenmiekka kasvaa luonnonvaraisena Etelä-Euroopassa: Espanjassa, Portugalissa, Ranskassa ja Italiassa sekä Pohjois-Afrikassa: Marokossa, Algeriassa ja Tunisiassa. Se esiintyy lisäksi koristekasvina tai viljelykarkulaisena muualla.United States Department of Agriculture (USDA), National Plant Germplasm System: Iris xiphium L. Viitattu 17.3.2022. == Lähteet == Luokka:Kurjenmiekat
Etelänkurjenmiekka

Etelänkurjenmiekka (Iris spuria) on kurjenmiekkoihin kuuluva monivuotinen kasvilaji. == Levinneisyys == Etelänkurjenmiekka kasvaa luonnonvaraisena laajalla alueella Euraasiassa: Etelä- ja Keski-Euroopassa, Kaukasiassa, Länsi- ja Keski-Aasiassa, Kiinassa ja Intiassa. Viljeltynä se on levinnyt muun muassa Uuteen-Seelantiin.United States Department of Agriculture (USDA), National Plant Germplasm System: Iris spuria L. Viitattu 8.1.2017. == Lähteet == Luokka:Kurjenmiekat
Suklaakurjenmiekka

Suklaakurjenmiekka (Iris atrofusca) on kurjenmiekkoihin kuuluva monivuotinen kasvilaji. == Levinneisyys == Suklaakurjenmiekka kasvaa luonnonvaraisena Lähi- idässä: Israelissa ja Jordaniassa.United States Department of Agriculture (USDA), National Plant Germplasm System: Iris atrofusca Baker Viitattu 8.1.2017. == Lähteet == Luokka:Kurjenmiekat Luokka:Silmälläpidettävät kasvit
Kranjin metroasema

Kranji on Singaporen Mass Rapid Transit -metrojärjestelmän asema Sungei Kadutin alueella Singaporen pohjoisella suuralueella. Sitä käyttävät North South Linen junat. Se avattiin 10. helmikuuta 1996 osana linjan Woodlandsin jatketta. == Junat == Pääteasema Ensimmäinen juna Viimeinen juna ma – la su & yleinen vapaa joka päivä North South Line NS1 Jurong East 5:43 6:07 0:41 NS28 Marina South Pier 5:22 5:38 23:06 NS27 Marina Bay – – 23:09 NS19 Toa Payoh – – 23:45 NS16 Ang Mo Kio – – 0:34 == Lähteet == == Aiheesta muualla == * Kranjin metroasema Singaporen liikennelaitoksen sivuilla Luokka:Mass Rapid Transitin asemat
Vahakurjenmiekka

Vahakurjenmiekka (Iris palaestina) on kurjenmiekkoihin kuuluva monivuotinen kasvilaji. == Levinneisyys == Vahakurjenmiekka kasvaa luonnonvaraisena Lähi- idässä: Israelissa, Libanonissa, Jordaniassa, Syyriassa ja Etelä- Turkissa.United States Department of Agriculture (USDA), National Plant Germplasm System: Iris palaestina (Baker) Boiss. Viitattu 8.1.2017. == Lähteet == Luokka:Kurjenmiekat
Don Benito

Don Benito on kunta Extremaduran itsehallintoalueella Espanjassa. Don Beniton väkiluku on 36 975 vuonna 2016. Don Beniton keskustasta on löydetty useita arkeologisia jäänteitä eri esihistorillisilta aikakausilta, muun muassa rakennelmia, jotka ovat peräisin rautakaudelta. Vuonna 1983 löydettiin raudasta valmistettu kannu (Valdegamasin kannu) Guadámez-joen läheltä. Kannu on peräisin noin 500-luvulta ennen ajanlaskun alkua. Roomalaisaikainen huvila " La Majona" löydettiin 1995. Ensimmäiset maininnat paikasta nimeltä Don Benito ovat vuodelta 1391. Don Beniton lähellä sijaitsee Guadiana-niminen joki. Ilmasto on subtrooppinen välimerenilmasto. Vuoden keskilämpötila on 15,8 celsiusastetta. Talvet ovat yleensä leutoja. Kesät ovat kuumia ja kuivia keskilämpötilan ollessa 25,6. Vuosittainen sadanta on 500,3 mm. Kasvillisuus on ikivihreää. Tammimetsät ovat tyypillisiä. == Kuvia == Fuente en Plaza de España de Don Benito.jpg|Plaza de España Museo Etnográfico de Don Benito.jpg|Etnografinen museo Iglesia Parroquial de Santiago de Don Benito.jpg|Iglesia de Santiago Apóstol Iglesia Parroquial de San Juan Don Benito.jpg|Iglesia de San Juan Don Benito jarro de Valdegamas.JPG|Valdegamasin kannu (Museo Arqueológico Nacional, Madrid) == Lähteet == *Don Benito. Apuntes para su historia *Clima, flora y fauna === Viitteet === == Aiheesta muualla == Luokka:Extremaduran kunnat
Sitruunakurjenmiekka

Sitruunakurjenmiekka (Iris grant-duffii) on kurjenmiekkoihin kuuluva monivuotinen kasvilaji. == Ulkonäkö == Sitruunakurjenmiekka kasvaa mätästävästi 40–60 senttimetriä korkeaksi. Sen maanalainen juurakko on piikkinen. Kukat ovat kaksiväriset, keltaiset ja violetit. Laji kukkii helmi- maaliskuussa. == Levinneisyys == Sitruunakurjenmiekka esiintyy luonnonvaraisena Lähi-idässä: Libanonissa, Pohjois-Israelissa, Syyriassa ja Irakissa. Se kasvaa märillä niityillä.United States Department of Agriculture (USDA), National Plant Germplasm System: Iris grant-duffii Baker Viitattu 8.1.2017. == Lähteet == Luokka:Kurjenmiekat Luokka:Uhanalaiset kasvit
Marsilingin metroasema

Marsiling on Singaporen Mass Rapid Transit -metrojärjestelmän asema Woodlandsin alueella Singaporen pohjoisella suuralueella. Sitä käyttävät North South Linen junat. Se avattiin 10. helmikuuta 1996 osana linjan Woodlandsin jatketta. Marsiling on Woodlandsin rautatie- ja raja-asemaa lähin metroasema. == Junat == Pääteasema Ensimmäinen juna Viimeinen juna ma – pe la su & yleinen vapaa joka päivä North South Line NS1 Jurong East 5:41 5:40 6:04 0:38 NS7 Kranji – – – 0:55 NS28 Marina South Pier 5:24 5:24 5:41 23:09 NS27 Marina Bay – – – 23:12 NS19 Toa Payoh – – – 23:48 NS16 Ang Mo Kio – – – 0:37 == Lähteet == == Aiheesta muualla == * Marsilingin metroasema Singaporen liikennelaitoksen sivuilla Luokka:Mass Rapid Transitin asemat
Salomoninsaaret kesäolympialaisissa 1984

Salomonsaaret osallistui Los Angelesin kesäolympialaisiin vuonna 1984 kolmen urheilijan joukkueella. Maan urheilijat osallistuivat painonnostoon ja yleisurheiluun. Maan lipunkantajana avajaisissa toimi nyrkkeilijä Tommy Bauro. Kukaan maan edustajista ei saavuttanut mitalia, joten ensimmäistä kertaa olympialaisiin osallistuneen Salomonsaarten mitalitili olympialaisissa jäi avaamatta. == Joukkue == === Painonnosto === *Leslie Ata - Miesten alle 67,5 kg === Yleisurheilu === *Johnson Kere - Miesten 100 metrin juoksu *Charlie Oliver - Naisten 800 metrin juoksu == Lähteet == Luokka:Valtiot kesäolympialaisissa 1984 Luokka:Salomoninsaaret olympialaisissa
Kiilojärvi

Kiilojärvi eli Kiilonen on Pirkanmaalla Vesilahden Livilahdella sijaitseva järvi, joka kuuluu Kokemäenjoen vesistössä Vanajaveden–Pyhäjärven alueen Pyhäjärven alueeseen. Kiilojärvi on osa Naarvanjoen valuma-aluetta. == Maantietoa == Järvi on 300 metriä pitkä, 150 metriä leveä ja sen pinta-ala on 2,8 hehtaaria. Kiilijärvi sijaitsee suon reunassa ja suona oja on johdettu järveen. Järven laskuoja lähtee järven pohjoispäästä ja virtaa 450 metriä pudoten 7,5 metriä ennen kuin se laskee Naarvajärven Kiilosenlahteen. Kiilojärven valuma-alue on pieni, mutta mataluudesta johtuen veden laskennallinen viipymä järvessä on vain 64 vuorokautta. Järven rantaviivan pituus on 750 metriä. Länsirannat ovat suota, mutta itä- ja pohjoisrannoilla on kuivaa metsämaata. Niille rannoille on rakennettu kolme vapaa-ajan asuntoa, joille johtaa tiet Latomaan ja Kivilahden väliseltä tieltä. == Vedenlaatu == Vedenlaatua on tutkittu vuonna 2001. Vedenväri on ruskeaa, mikä johtuu humuspitoisuudesta (hapenkulutus CODMn 38 mg/l O2). Väriluku oli talvella 280 mg Pt/l ja kesällä 160 mg Pt/l. Lisäksi vesi oli sameaa (5,5 FTU). Veden happamuustaso oli lievästi happamalla ja järven puskurikyky happamoitumista vastaan oli hyvä. Järven happitilanne oli talvella välttävä. ja kesällä tyydyttävä. Vaikka happisaturaatio oli talvella 32% eli 4,4 milligrammaa litrassa vettä (mg O2/l), niin välitöntä uhkaa kalastolle ei ollut. Veden ravinnepitoisuudet sen sijaan olivat koholla. Typpipitoisuus oli talvella 1130 mikrogrammaa litrassa vettä (µg/l) ja fosforipitoisuus oli 27 µg/l. Kesällä fosforipitoisuus oli 21 µg/l. Arvot ovat lievästi reheville järville ominaiset. Kiilojärven virkistysarvo oli tasolla tyydyttävä ja veden latuluokka oli kesällä tyydyttävä. == Historiaa == Vuoden 1959 peruskartassa järven nimi kirjoitettiin ”Kiilonen” ja sen pohjoisrannassa oli peltomaata, mutta ne kuuluivat viereiselle maatilalle. Viereinen suo oli vielä ojittamatta. Vuoden 1980 peruskartassa rantaan oli rakennettu neljä vapaa-ajan asuntoa ja suo oli ojitettu. Järveen laski kahdeksan lyhyttä suo-ojaa. Nykyään yksi asunnoista on hävinnyt. == Lähteet == Luokka:Pyhäjärven alue (Tampere) Luokka:Vesilahden järvet
Almendralejo

Almendralejo on kaupunki Extremaduran itsehallintoalueella Espanjassa. Almendralejon väkiluku on noin 34 500 (2016). == Kuvia == Tiedosto:Iglesia parroquial de la Purificación, Almendralejo, Badajoz.jpg|Iglesia de Nuestra Señora de la Purificación Tiedosto:Palacio de Monsalud.jpg|Palacio de Monsalud Tiedosto:Monument à Esponcedra (Almendralejo).JPG|Kirjailija José de Esproncedan (1808–1842) muistomerkki. Tiedosto:Calles de almendralejo.jpg|Katu Almendralejossa. == Lähteet == == Aiheesta muualla == Luokka:Extremaduran kunnat
FPU

FPU voi tarkoittaa ainakin seuraavia: * Matematiikkasuoritin (Floating Point Unit) * Fremskrittspartiets Ungdom, norjalainen poliittinen nuorisojärjestö
MMU

MMU voi tarkoittaa jotain seuraavista: * Muistinhallintayksikkö, tietokoneen komponentti * Manned Maneuvering Unit, NASAn rakettipakkaus joka kiinnittyy avaruuspukuun